名師開班教授俄式芭蕾 Miss Maryna想年輕人感受真樂趣
2024年04月20日 07:00
東網電視
更多新聞短片
【特約報道】只要找對地方,誰都可以發光。來自白羅斯的瑪利娜莎拉達(Maryna Zalatar),年輕時因傷未能延續成為職業舞者的夢想。近年她將傳統俄羅斯式芭蕾舞教法帶來香港,成為本地為數不多具相關資歷的導師,她只希望讓更多年輕人發掘出對芭蕾舞的真愛,感受芭蕾舞的樂趣。
Miss Maryna7歲接受訓練,從此與芭蕾舞結下不解緣:「我嘅家鄉城市只得一間芭蕾舞學校,每次去上堂來回都要兩個鐘,但我好快就愛上芭蕾舞。」Miss Maryna的天賦好快被發掘,並獲推薦入讀白羅斯國家舞蹈學院,接受專業訓練:「每個星期我要練習6日,學習鋼琴、音樂、藝術歷史、芭蕾舞歷史及法文,我哋會有好多表演,每班最出色嘅學生,會被選中與職業舞蹈員一齊參加演出,我哋認識所有嘅舞者,課餘時間就會去睇佢哋表演,仲會問佢哋攞簽名。」
立志做導師負笈莫斯科
可惜經過8年訓練後,Miss Maryna不幸背部嚴重受傷,導致不能再參與演出。自此,她立志成為芭蕾舞導師,隻身到「芭蕾舞之都」莫斯科,入讀莫斯科大劇院芭蕾舞學院(The Bolshoi Ballet Academy)主修芭蕾舞教育及排舞,最終在2012年完成碩士課程。
14年導師生涯至今,Miss Maryna曾在白羅斯、中國內地及香港任教,她亦觀察到本地和歐洲芭蕾舞文化有頗大差異:「歐洲小朋友因為鍾意而去學跳舞,不過喺香港,芭蕾舞只係一種課餘活動,好多學生係為咗應付考試、攞證書或增加入名校嘅機會而去跳舞,呢個想法令我感覺好傷心。」
對Miss Maryna而言,芭蕾舞除了是一種表演藝術,還包含音樂、繪畫及戲劇等元素:「我哋學習、訓練,再為表演去綵排,喺華加諾娃經典訓練法嘅教室內,學生喺9歲前都唔需要考試,而我堅信想取得進步,考試唔係必要。」近年她來港成立Elite Ballet School,她在課堂採用俄羅斯傳統華加諾娃芭蕾舞訓練法(Vaganova method)的精髓,意味學童在9至10歲,只會關注發展伸展、柔韌度、跳躍及音樂感等基本功。Miss Maryna說讓學員愛上芭蕾舞,就是她教跳舞的宗旨。
困難重重感激丈夫力撐
Miss Maryna為主理芭蕾舞教室遇上不少挑戰,努力的背後少不了家人的支持,其中就包括其丈夫、三項鐵人前港隊代表勞証顯(Ivan),Maryna表示:「老公一直對我支持,冇咗佢幫手,我係冇可能開到自己嘅工作室。佢對運動訓練嘅熱誠,同我對芭蕾舞嘅愛好相似,我哋都知道要堅持各自嘅愛好係幾困難,但我哋依然唔放棄。」
近年轉換跑道成為教練的Ivan,平時也會抽空為Miss Maryna幫手,他形容芭蕾舞教室內的小朋友,讓他回想起過往田徑班的學生,並表示認同Miss Maryna的教育理念:「Miss Maryna嘅教育背景喺香港好難得,香港地好多人一味讀書,連興趣都冇埋,呢種諗法我唔同意。我自己以前都教咗小朋友田徑好多年,但因為疫情停晒,幫助Miss Maryna發展芭蕾舞教室,都算圓咗自己嘅心願。」
不少家長都很認同Miss Maryna的教學理念,已經在Elite Ballet School學習逾一年的Jaylene已愛上了芭蕾舞,其媽媽Purple對於Elite Ballet School的小班教學安排感滿意:「我嘅小朋友試過唔同嘅興趣班,同埋唔同嘅芭蕾舞班,以前小朋友會感覺被忽視,可能因為老師冇辦法照顧每一位學生,或者只係專注幾位有天賦嘅學生。」她認為小朋友除了在課堂學習跳舞之外,也有不少其他收穫:「我嘅小朋友已經喺度超過1年,佢從來都唔會話唔想嚟上堂。小朋友可以開心享受之餘,同時學到溝通嘅技巧,我發現Jaylene參加咗Miss Maryna嘅舞蹈班後,自信心大咗,個人都大膽咗,變得更加外向。」
有家長亦稱讚Miss Maryna非常貼心及有愛心,會錄低每次課堂的經過,家長即使不在現場,都能夠見證小朋友的進步,學員Lucie的母親Zlatina對此安排表示歡迎:「我好欣賞Miss Maryna嘅職業態度,佢為教導學員做足準備,我哋家長亦可以透過影片同照片,了解小朋友學習嘅進度,見到佢一直進步係好開心。」
Elite Ballet School聯絡資料
查詢:9866 8902